2. ลักษณะการประกอบธุรกิจ

1.  ความเป็นมา

บริษัท การบินไทย จำกัด (มหาชน) เป็นรัฐวิสาหกิจในสังกัดกระทรวงคมนาคม
เริ่มก่อตั้งโดยการทำสัญญาร่วมทุนระหว่าง บริษัท เดินอากาศไทย จำกัด กับ
สายการบินสแกนดิเนเวียน แอร์ไลน์ ซิสเต็ม (เอส. เอ. เอส.) เมื่อวันที่ 24 สิงหาคม 2502
โดยมีวัตถุประสงค์เพื่อดำเนินธุรกิจการบินระหว่างประเทศ
โดยได้รับการสนับสนุนทางด้านการบริหาร อุปกรณ์ และด้านการช่าง
จาก เอส. เอ. เอส. บริษัทฯได้จดทะเบียนเป็นบริษัทจำกัดด้วยทุนจดทะเบียนแรกเริ่ม 2 ล้านบาท
เมื่อวันที่ 29 มีนาคม 2503 โดยบริษัท เดินอากาศไทย จำกัด ถือหุ้นร้อยละ 70 และ เอส. เอ.
เอส. ถือหุ้นร้อยละ 30 ของทุนจดทะเบียน

เมื่อวันที่ 30 มีนาคม 2520 เอส. เอ. เอส. ได้โอนหุ้นที่มีอยู่ทั้งหมดให้แก่ บริษัท เดินอากาศไทย
จำกัด และถือเป็นการยกเลิกสัญญาร่วมทุน และบริษัทฯ
ได้ทำการเพิ่มทุนโดยให้กระทรวงการคลังเข้าร่วมถือหุ้น ต่อมาเมื่อวันที่ 1 เมษายน 2531
รัฐบาลในสมัย ฯพณฯ พลเอก เปรม ติณสูลานนท์ นายกรัฐมนตรี
ได้ดำเนินการรวมกิจการการบินภายในประเทศ
ที่บริษัท เดินอากาศไทย จำกัด ให้บริการ เข้ากับกิจการของบริษัทฯ
ตามมติคณะรัฐมนตรีฝ่ายเศรษฐกิจ เป็นผลให้เงินทุน
จดทะเบียนของบริษัทฯ เพิ่มขึ้นเป็น 2,230 ล้านบาท โดยมีกระทรวงการคลังเป็นผู้ถือหุ้นรายใหญ่
บริษัทฯ
จึงเป็นสายการบินแห่งชาติที่รับผิดชอบกิจการการบินพาณิชย์ทั้งเส้นทางบินภายในประเทศและเส้นทางบินระหว่างประเทศทั้งหมด

บริษัทฯ เข้าจดทะเบียนในตลาดหลักทรัพย์แห่งประเทศไทยเมื่อวันที่ 19 กรกฎาคม 2534
โดยได้ทำการแปลงกำไรสะสมให้เป็นหุ้นเพิ่มทุน ทำให้มีทุนจดทะเบียนเพิ่มขึ้นเป็น 13,000 ล้านบาท
และทำการเพิ่มทุนใหม่อีกจำนวน 1,000 ล้านบาท และ 3,000 ล้านบาท ตามลำดับ ดังนั้น ณ วันที่
31 ธันวาคม 2551 บริษัทฯ มีทุนจดทะเบียน 17,000 ล้านบาท และมีทุนชำระแล้ว 16,989
ล้านบาท โดยกระทรวงการคลัง ถือหุ้นร้อยละ 51.03 ส่วนที่เหลืออีกร้อยละ 48.97
กระจายสู่ประชาชน
ทั่วไปทั้งในประเทศและต่างประเทศ รวมทั้งพนักงานของบริษัทฯ

2.  ลักษณะการประกอบธุรกิจของบริษัทฯ บริษัทย่อย และบริษัทร่วม

-   การประกอบธุรกิจของบริษัทฯ

บริษัท การบินไทย จำกัด (มหาชน) เป็นรัฐวิสาหกิจในสังกัดกระทรวงคมนาคม
และเป็นสายการบินแห่งชาติ
ที่รับผิดชอบกิจการการบินพาณิชย์ทั้งเส้นทางบินระหว่างประเทศและเส้นทางบินภายในประเทศ
โดยประกอบกิจการขนส่งทางอากาศทั้งในประเทศและระหว่างประเทศ (Transportation
Activities) ทั้งนี้ ณ วันที่ 31 ธันวาคม 2551 บริษัทฯ
มีเครือข่ายเส้นทางบินให้บริการครอบคลุม 62 จุดบิน ใน 35 ประเทศทั่วโลก และ 12
จุดบินภายในประเทศ และมีแผนพัฒนาเครือข่าย
เส้นทางบินระหว่างประเทศให้ครอบคลุม 70 จุดบิน ใน 36 ประเทศ โดยจะเพิ่มจุดบินที่เซนได
ซัปโปโร ประเทศญี่ปุ่น มาเก๊า ประเทศจีน แมนเชสเตอร์ ประเทศอังกฤษ เบอร์ลิน
สหพันธ์สาธารณรัฐเยอรมนี อาบูดาบี สหรัฐอาหรับเอมิเรตส์ อัมมาน ประเทศจอร์แดน และแดกู
ประเทศเกาหลีใต้ภายในปี 2555
เพื่อรองรับยุทธศาสตร์เสริมสร้างประเทศไทยให้เป็นศูนย์กลางการบินหลักของภูมิภาคเอเชีย
และยังมีแผนเพิ่มความถี่ในตลาดที่มีศักยภาพสูง

ในการดำเนินธุรกิจการขนส่งทางอากาศ
สายการบินที่รับขนส่งต้องให้บริการผู้โดยสารเริ่มตั้งแต่ภายในอาคาร
ท่าอากาศยาน ณ จุดต้นทาง การให้บริการ ณ ลานจอด
การให้บริการบนเครื่องบินตลอดเส้นทางบินจนถึงการบริการ
ณ จุดหมายปลายทาง การขนส่งสินค้าทางอากาศมีลักษณะเช่นเดียวกัน กล่าวคือ
สายการบินที่รับขนส่งสินค้าจะต้องให้บริการดูแลรักษาสินค้าในคลังสินค้าทั้งสินค้าที่จะส่งออกไปหรือรับเข้ามา
(Cargo Services) รวมทั้งให้บริการรับส่งสินค้าระหว่างคลังสินค้า
กับเครื่องบิน (Cargo Handling)

ตั้งแต่เดือนพฤศจิกายน 2544 บริษัทฯ ปรับโครงสร้างองค์กร
โดยแยกการบริหารออกเป็นธุรกิจหลักและ
หน่วยธุรกิจ ดังนี้

ธุรกิจสายการบิน

ธุรกิจสายการบินเป็นกิจการหลักของบริษัทฯ ประกอบด้วยการบริการขนส่งผู้โดยสาร
และการบริการขนส่งสินค้าพัสดุภัณฑ์และไปรษณียภัณฑ์ โดยบริษัทฯ
ได้ให้บริการขนส่งในเส้นทางบินไปยังจุดบินต่างๆ ทั้งแบบเที่ยวบินประจำและเที่ยวบินเช่าเหมาลำ
ในเส้นทางบินระหว่างประเทศและภายในประเทศ

กิจการหน่วยธุรกิจที่เกี่ยวเนื่องโดยตรงกับการขนส่ง

หน่วยงานธุรกิจซึ่งเป็นกิจการที่เกี่ยวเนื่องโดยตรงกับการขนส่งเป็นสิ่งจำเป็นสำหรับการขนส่งทางอากาศ
จะต้องมี
การดำเนินการที่สอดคล้องต่อเนื่องกันอย่างเป็นระบบ
เพื่อให้เครื่องบินสามารถออกเดินทางจากสถานีต้นทางและถึงสถานี
ปลายทางตรงตามกำหนดเวลาที่ระบุในตารางบิน ด้วยความสะดวก รวดเร็ว และปลอดภัย
ทำให้เกิดความเชื่อถือและความมั่นใจแก่ผู้โดยสาร ซึ่งมีรายละเอียดการให้บริการต่างๆ ดังนี้

-   กิจการบริการลูกค้าภาคพื้น (Ground Customer Services)

  - บริการด้านผู้โดยสาร ได้แก่ การบริการต้อนรับผู้โดยสาร ณ อาคารผู้โดยสาร
  บริการตรวจรับบัตรโดยสาร
  ตรวจเอกสารการเดินทาง บริการผู้โดยสารขาออก (Departure Formalities)
  ตรวจนับผู้โดยสารขึ้นเครื่อง บริการผู้โดยสารต่อเครื่อง (Transit)
  และบริการผู้โดยสารขาเข้า (Arrival) ตลอดจนให้บริการผู้โดยสารที่ต้องการ
  ความช่วยเหลือพิเศษ

  - บริการด้านกระเป๋าสัมภาระของผู้โดยสาร ได้แก่
  การตรวจสอบและบันทึกน้ำหนักกระเป๋าสัมภาระพร้อมติด Baggage Tag
  การบริการติดตามกระเป๋าสัมภาระที่สูญหาย และซ่อมแซมกระเป๋าที่ชำรุด รวมถึงการบริการ
  นำส่งสัมภาระล่าช้าให้แก่ผู้โดยสารถึงที่พัก

  - บริการด้านการควบคุมการบรรทุก ได้แก่ การวางแผนระวางบรรทุก การคำนวณน้ำหนักบรรทุก
  และการควบคุมดูแลการ Loading และ Unloading กระเป๋าสัมภาระของผู้โดยสาร
  รวมทั้งสินค้าและไปรษณียภัณฑ์

  - บริการห้องรับรองพิเศษ สำหรับผู้โดยสารชั้นหนึ่ง ผู้โดยสารชั้นธุรกิจ
  และผู้โดยสารสมาชิกบัตรทอง บริการห้องรับรองพิเศษ Royal Orchid Spa
  สำหรับผู้โดยสารชั้นหนึ่งและผู้โดยสารชั้นธุรกิจ

  - บริการตรวจรับบัตรโดยสารและกระเป๋าสัมภาระ สำหรับเที่ยวบินภายในประเทศ
  ท่าอากาศยานดอนเมือง

  และจุดบริการพิเศษ THAI City Air Terminal บริเวณสถานีรถไฟฟ้าใต้ดินลาดพร้าว
  พร้อมทั้งบริการรถรับส่ง ไป-กลับ

  - บริการสายการบินลูกค้า โดยให้บริการด้านผู้โดยสาร กระเป๋าสัมภาระ การควบคุมการบรรทุก
  และบริการพิเศษอื่นๆ ตามที่สายการบินลูกค้ากำหนด

-   กิจการบริการลานจอดและอุปกรณ์ภาคพื้น (Ground Support Equipment Services)

  1. บริการเกี่ยวกับผู้โดยสาร ลูกเรือ และสัมภาระ (Passenger Crew and Baggage
  Services)

  -
  บริการรับ-ส่งผู้โดยสารและลูกเรือระหว่างอาคารผู้โดยสารกับอากาศยานโดยรถรับ-ส่งผู้โดยสาร
  (Ramp Bus)

  - บริการนำส่งสัมภาระผู้โดยสารระหว่างอาคารผู้โดยสารกับอากาศยาน

  2. บริการอากาศยานบริเวณลานจอด (Aircraft Services)

  - บริการลากจูงอากาศยานเข้า-ออกจากสะพานเทียบเครื่องบิน
  หรือจุดจอดอากาศยานภายในลานจอดด้วย Aircraft Towing Tractor

  - บริการผู้โดยสารขึ้น-ลงจากอากาศยานด้วยรถบันได

  - บริการน้ำดื่มน้ำใช้ ภายในอากาศยาน

  - บริการทำความสะอาดภายในอากาศยาน

  - บริการทำความเย็นและบริการจ่ายกระแสไฟภายในอากาศยานขณะจอดด้วย Air Condition
  and Ground Power Service Mobile Truck

  - บริการจ่ายลมร้อนสำหรับติดเครื่องยนต์อากาศยานด้วย Air Starter Service Mobile
  Truck

  - บริการรถสายพาน (Conveyor Belt) เพื่อลำเลียงกระเป๋าสัมภาระของผู้โดยสาร

  -
  บริการนำส่งสินค้าระหว่างอาคารคลังสินค้ากับอากาศยานและบริการลำเลียงตู้สินค้าเข้า-ออกจากอากาศยาน

  3. บริการซ่อมบำรุง (Maintenance Services)

  -
  บริการซ่อมบำรุงและตรวจเช็คตามระยะเวลาสำหรับอุปกรณ์ภาคพื้นและยานพาหนะประเภทต่างๆ

  - บริการซ่อมคอนเทนเนอร์ทุกประเภท ตามระบบมาตรฐานสากล

-   กิจการพาณิชย์สินค้าและไปรษณียภัณฑ์ (Cargo and Mail Commercial)

  - บริการสำรองระวางสินค้าและไปรษณียภัณฑ์

  - บริการควบคุมและวางแผนระวางบรรทุกสินค้า ไปรษณียภัณฑ์ และสัมภาระผู้โดยสาร
  (Space Control and Load Planning)

  - บริการจัดการเก็บรักษาสินค้า (Warehouse Storage)

  - บริการตรวจสอบสภาพหีบห่อ ชั่งน้ำหนัก ตรวจนับคัดแยก และจัดบรรทุกสินค้าและไปรษณียภัณฑ์

  - บริการจัดการเอกสาร สินค้าและไปรษณียภัณฑ์ (Cargo and Mail Documentation)

  - บริการจัดทำบัญชีเรือขาออก (Cargo and Mail Manifesting)

  - บริการรวบรวมใบขนส่งสินค้าและรายงานอากาศยานเข้า-ออกต่อกรมศุลกากร

  - บริการรับแจ้งสินค้าที่ชำรุดเสียหาย (Cargo Tracing)

  - บริการรับส่งข้อมูลสินค้าอิเล็กทรอนิกส์ให้แก่สายการบินลูกค้าและสถานีต่างประเทศ

  - บริการข้อมูลและสถิติการนำเข้าและส่งออกสินค้า

  - บริการควบคุม บริการที่จัดเก็บและจัดหาอุปกรณ์บรรทุกสินค้าและสัมภาระผู้โดยสาร
  (Unit Load Devices Control)

  - บริการติดตามข้อมูลและตรวจสอบสถานภาพการขนส่ง (Track and Trace)
  ผ่านทางเว็บไซต์

  - ศูนย์บริการสินค้าสดและผลไม้ (Perishable Services Center)
  เพื่อรักษาคุณภาพและความสดของสินค้า

  - ศูนย์บริการสินค้าเร่งด่วน (Express Service Center)

-   กิจการครัวการบิน (Catering Services)

  - บริการจัดหา ผลิตอาหาร และเครื่องดื่ม สำหรับสายการบินบริษัทฯ และสายการบินลูกค้า
  เพื่อบริการผู้โดยสารบนเครื่องบิน

-   ดำเนินกิจการภัตตาคารและ Snack Bar ณ ท่าอากาศยานเชียงใหม่ ภูเก็ต เชียงราย
    และกระบี่

-   ดำเนินกิจการภัตตาคาร “Yellow Orchid” ณ อาคารปฏิบัติการท่าอากาศยานสุวรรณภูมิ
    และ “Puff & Pie Cafeteria” ณ อาคารรักคุณเท่าฟ้า ท่าอากาศยานดอนเมือง

  - บริการจัดเลี้ยงทั้งในและนอกสถานที่ และร้านเบเกอรี่ Puff & Pie จำนวน 31 แห่ง
  (ในกรุงเทพฯ 28 แห่ง และต่างจังหวัด 3 แห่ง) ณ สถานที่ราชการ และหน่วยงานของรัฐ
  อีกทั้งยังมี Puff & Pie สาขาเฉพาะกิจที่เปิดจำหน่ายเป็นประจำอีก 9 แห่ง
  ในสถานที่ของเอกชน

  - บริการอาหารและเครื่องดื่มให้กับการประชุมภายในบริษัทฯ

  - บริการอาหารประเภทกล่องในงานพิธีต่าง ๆ เช่น งานสวดพระอภิธรรม งานประชุม
  งานกีฬาประเภทต่าง ๆ

  - บริการอาหารพนักงาน (Staff Canteen) เพื่อเป็นสวัสดิการ ณ สถานที่ต่าง ๆ เช่น
  สำนักงานใหญ่ ฝ่ายช่าง ศูนย์ฝึกอบรมลูกเรือ และอาคารศูนย์ปฏิบัติการ ท่าอากาศยานสุวรรณภูมิ

  - จัดฝึกอบรมหลักสูตรการทำอาหารและ Bakery แก่บุคคลทั่วไป

  - บริการอาหารและเครื่องดื่มในงานมหกรรมต่างๆ (Special Event Catering) เช่น งาน
  World Expo 2010 ที่
  เมืองเซี่ยงไฮ้ สาธารณรัฐประชาชนจีน อาหาร Take Home 50,000 กล่อง ที่วัดพระธรรมกาย
  เป็นต้น

  - งานผลิตขนมปังและเบเกอรี่แช่แข็งส่งครัวการบิน Gate Gourmet ณ ประเทศญี่ปุ่น

  - การใช้ประโยชน์อาคารโภชนาการ เพื่อประกอบธุรกิจหารายได้เพิ่ม เช่น Frozen Meal,
  Retort Pouch, Pre-Cut / Pre-Cook Vegetable เป็นต้น

  - งานผลิตขนมปังและเบเกอรี่ส่งตัวแทนจำหน่าย (ร้าน Puff & Pie Supreme Bakery
  Delight)

-   กิจการซ่อมบำรุงอากาศยาน (Technical Services)

  - บริการตรวจทางเทคนิค และซ่อมบำรุงขั้นลานจอด (Line and Light Maintenance)
  ทุกครั้งที่เครื่องบินจอดแวะ (Transit) และจอดค้างคืน (Night stop)
  ที่ท่าอากาศยานสุวรรณภูมิ ท่าอากาศยานดอนเมือง และ
  ท่าอากาศยานอื่นๆ ทั้งในประเทศและต่างประเทศ
  โดยเฉพาะอย่างยิ่งที่ท่าอากาศยานสุวรรณภูมิได้เปิดให้บริการ 24 ชั่วโมง

-   บริการซ่อมบำรุงขั้นโรงงาน (Heavy Maintenance) สำหรับเครื่องบินที่ผลิตจากบริษัทโบอิ้ง
    (โบอิ้ง 747
    โบอิ้ง 777 และโบอิ้ง 737) และบริษัทแอร์บัส (แอร์บัส A300-600 แอร์บัส A330
    และแอร์บัส A340) นอกจากนี้ ยังมีเครื่องบินแบบอื่นอีก อาทิ เอทีอาร์ 72 ที่ผลิตจากบริษัท
    อาโร่สปาเซียล ประเทศฝรั่งเศส เป็นต้น

-   บริการปรับปรุงที่นั่งผู้โดยสาร และระบบให้ความบันเทิงบนเครื่องบินแบบโบอิ้ง 747-400
    แบบโบอิ้ง 777-200 และแบบโบอิ้ง 777-300 โดยศูนย์ซ่อมอากาศยานดอนเมือง กรุงเทพฯ
    และศูนย์ซ่อมอากาศยานอู่ตะเภา
    จังหวัดระยอง

-   ซ่อมบำรุงเครื่องยนต์ที่ผลิตโดยบริษัท General Electric แบบ CF6-80 และแบบ CF6-50
    รวมทั้งอุปกรณ์
    เครื่องบินต่างๆ

-   ซ่อมบำรุงเครื่องบินให้ฝูงบินของบริษัท สายการบินนกแอร์ จำกัด แบบเหมารวม (Total
    Maintenance Services) ฝูงบินของกองบินตำรวจ และหน่วยราชการสำคัญต่างๆ

-   จัดส่งวิศวกรอากาศยานเป็นผู้แทนของบริษัทฯ ไปประจำที่เมืองตูลูส Toulouse
    ประเทศฝรั่งเศส
    เพื่อประสานงานกับบริษัทแอร์บัส ในการสร้างเครื่องบินตามคำสั่งซื้อของบริษัทฯ

กิจกรรมที่สนับสนุนการขนส่ง

กิจการที่สนับสนุนการขนส่งประกอบด้วย บริการอำนวยการบิน
การจำหน่ายสินค้าปลอดภาษีบนเครื่องบิน และ
การจำหน่ายสินค้าที่ระลึก

การให้บริการอำนวยการบิน (Dispatch Services)
เป็นการให้บริการข้อมูลเกี่ยวกับรายละเอียดของเส้นทางบิน ลักษณะอากาศ
เพื่อให้เครื่องบินสามารถไปถึงที่หมายได้อย่างปลอดภัยแก่เที่ยวบินของบริษัทฯ และสายการบินลูกค้า

การจำหน่ายสินค้าปลอดภาษีบนเครื่องบิน (Sales on Board) ในปี 2551 บริษัทฯ ได้ทำสัญญากับ
King Power Marketing and Management Co., Ltd.
ให้เป็นผู้จำหน่ายสินค้าปลอดภาษีบนเครื่องบิน

การจำหน่ายสินค้าที่ระลึก (THAI Shop) บริษัทฯ
ได้ดำเนินการเปิดร้านจำหน่ายสินค้าที่ระลึกรวมทั้งสิ้น 5 ร้าน
ซึ่งประกอบด้วย ที่สำนักงานใหญ่ของบริษัทฯ สำนักงานหลานหลวง สำนักงานสีลม
สำนักงานสาขาเชียงใหม่ ศูนย์ปฏิบัติการ (Operation Center : OPC) ท่าอากาศยานสุวรรณภูมิ

-   การประกอบธุรกิจของบริษัทย่อยและบริษัทร่วม

บริษัท ไทย-อะมาดิอุส เซาท์อีสต์เอเชีย จำกัด (บริษัทย่อย)

บริษัท ไทย-อะมาดิอุส เซาท์อีสต์เอเชีย จำกัด
ประกอบกิจการบริการเทคโนโลยีสารสนเทศสำหรับการเดินทางแบบครบวงจร
ไม่ว่าจะเป็นการสำรองที่นั่งบัตรโดยสารเครื่องบิน โรงแรม รถเช่า จนถึงการออกบัตรโดยสาร
และประกันภัยการเดินทาง ทำให้เกิดระบบการขายที่ครบวงจรในอุตสาหกรรมการท่องเที่ยว บริษัทฯ
ได้เข้าร่วมลงทุนจัดตั้งบริษัท ไทย-อะมาดิอุส เซาท์อีสต์
เอเชีย จำกัด โดยมีวัตถุประสงค์หลักเพื่อส่งเสริมและสนับสนุนกิจกรรมหลัก คือ
การขนส่งผู้โดยสารทางอากาศในด้านระบบสำรอง
ที่นั่ง ปัจจุบัน มีทุนที่ออกและเรียกชำระแล้ว จำนวน 15 ล้านบาท โดยบริษัทฯ ถือหุ้นร้อยละ 55
เป็นเงินลงทุน 8.25 ล้านบาท

ผลการดำเนินงานของบริษัท ไทย-อะมาดิอุส เซาท์อีสต์เอเชีย จำกัด ประจำปีสิ้นสุดวันที่ 31
ธันวาคม 2551 มีกำไรสุทธิ 144.59 ล้านบาท

บริษัท โรงแรม รอยัลออคิด (ประเทศไทย) จำกัด (มหาชน)

บริษัท โรงแรม รอยัลออคิด (ประเทศไทย) จำกัด (มหาชน)
เป็นบริษัทที่จัดตั้งขึ้นเพื่อดำเนินกิจการโรงแรมชั้นหนึ่ง (โรงแรม รอยัลออคิด เชอราตัน)
จำหน่ายอาหารและเครื่องดื่ม พร้อมทั้งให้บริการอื่นๆ ที่เป็นส่วนประกอบของธุรกิจโรงแรม บริษัทฯ
ได้เข้าร่วมลงทุนจัดตั้งบริษัท โรงแรม รอยัลออคิด (ประเทศไทย) จำกัด (มหาชน)
โดยมีวัตถุประสงค์หลักให้บริษัทฯ
สามารถอำนวยความสะดวกแก่ผู้โดยสารและเพิ่มศักยภาพในการแข่งขันด้านการตลาดกับสายการบินคู่แข่งอื่นๆ
ได้จากการมีบริการครบวงจรให้แก่ลูกค้า ปัจจุบัน มีทุนที่ออกและเรียกชำระแล้ว จำนวน 937.50
ล้านบาท โดยบริษัทฯ ถือหุ้นร้อยละ 24 เป็นเงินลงทุน 225 ล้านบาท
ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 300.25 ล้านบาท

ผลการดำเนินงานของบริษัท โรงแรม รอยัลออคิด (ประเทศไทย) จำกัด (มหาชน)
ประจำปีสิ้นสุดวันที่ 31 ธันวาคม 2550 มีกำไรสุทธิ 237.97 ล้านบาท

บริษัท ดอนเมือง อินเตอร์เนชั่นแนล แอร์พอร์ต โฮเต็ล จำกัด

บริษัท ดอนเมือง อินเตอร์เนชั่นแนล แอร์พอร์ต โฮเต็ล จำกัด
ประกอบกิจการโรงแรมและร้านอาหาร (โรงแรม
อมารี ดอนเมืองแอร์พอร์ต) ปัจจุบัน มีทุนที่ออกและเรียกชำระแล้ว จำนวน 120 ล้านบาท
โดยบริษัทฯ ถือหุ้นร้อยละ 40
เป็นเงินลงทุน 48 ล้านบาท ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 189.84
ล้านบาท บริษัทฯ ได้เข้าร่วม
ลงทุนจัดตั้งบริษัท ดอนเมือง อินเตอร์เนชั่นแนล แอร์พอร์ต โฮเต็ล จำกัด
โดยมีวัตถุประสงค์หลักในขณะนั้นเพื่ออำนวยความสะดวกให้แก่ผู้โดยสารผ่านทาง (Transit)
รวมทั้งเป็นที่พักของผู้โดยสารในกรณีเที่ยวบินล่าช้าหรือถูกยกเลิก อย่างไรก็ดี
เนื่องจากมีการย้ายท่าอากาศยานหลักไปยังท่าอากาศยานสุวรรณภูมิ
ปัจจุบันทางโรงแรมจึงมีนโยบายปรับเปลี่ยนกลยุทธ์
การหาลูกค้าโดยเน้นลูกค้าจากกรุ๊ปทัวร์ การจัดเลี้ยง และการจัดประชุมสัมมนาให้มากขึ้น

ผลการดำเนินงานของบริษัท ดอนเมือง อินเตอร์เนชั่นแนล แอร์พอร์ต โฮเต็ล จำกัด
ประจำปีสิ้นสุดวันที่ 31 ธันวาคม 2550 ขาดทุนสุทธิ 17.20 ล้านบาท

บริษัท บริการเชื้อเพลิงการบินกรุงเทพ จำกัด (มหาชน)

บริษัท บริการเชื้อเพลิงการบินกรุงเทพ จำกัด (มหาชน)
ประกอบกิจการให้บริการคลังเชื้อเพลิงเพื่อจัดเก็บ และให้บริการเติมน้ำมันเชื้อเพลิงแก่อากาศยาน
ณ ท่าอากาศยานดอนเมือง และท่าอากาศยานสุวรรณภูมิ ปัจจุบัน มีทุนที่ออกและเรียกชำระแล้ว
จำนวน 510 ล้านบาท โดยบริษัทฯ ถือหุ้นร้อยละ 22.59 เป็นเงินลงทุน 115.19 ล้านบาท
ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 582.71 ล้านบาท

ผลการดำเนินงานของบริษัท บริการเชื้อเพลิงการบินกรุงเทพ จำกัด (มหาชน) ประจำปีสิ้นสุดวันที่
31 ธันวาคม 2550 มีกำไรสุทธิ 543.34 ล้านบาท

บริษัท ครัวการบินภูเก็ต จำกัด

บริษัท ครัวการบินภูเก็ต จำกัด ประกอบกิจการครัวการบิน โดยขายอาหารให้แก่สายการบินต่างๆ
เพื่อบริการ
บนเที่ยวบินระหว่างประเทศที่ให้บริการ ณ ท่าอากาศยานภูเก็ต บริษัทฯ เข้าร่วมลงทุนจัดตั้งบริษัท
ครัวการบินภูเก็ต จำกัด
โดยมีวัตถุประสงค์หลักเพื่อความสะดวกในการบริการอาหารขึ้นเครื่องบินของบริษัทฯ ณ
ท่าอากาศยานดังกล่าว ปัจจุบัน
มีทุนที่ออกและเรียกชำระแล้ว จำนวน 100 ล้านบาท โดยบริษัทฯ ถือหุ้นร้อยละ 30 เป็นเงินลงทุน
30 ล้านบาท ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 71.35 ล้านบาท

ผลการดำเนินงานของบริษัท ครัวการบินภูเก็ต จำกัด ประจำปีสิ้นสุดวันที่ 31 ธันวาคม 2550
มีกำไรสุทธิ 65.48 ล้านบาท

บริษัท โรงแรมท่าอากาศยานสุวรรณภูมิ จำกัด

บริษัท โรงแรมท่าอากาศยานสุวรรณภูมิ จำกัด ประกอบกิจการโรงแรม ร้านอาหาร
และสิ่งอำนวยความสะดวกต่างๆ แก่ผู้โดยสารและผู้ใช้บริการทั่วไป ณ ท่าอากาศยานสุวรรณภูมิ
บริษัทฯ เข้าร่วมลงทุนจัดตั้งบริษัท โรงแรมท่าอากาศยานสุวรรณภูมิ จำกัด
โดยมีวัตถุประสงค์หลักเพื่อให้บริการแบบครบวงจรในธุรกิจการบินของบริษัทฯ และช่วยสนับสนุน
การจัดหาที่พักให้แก่ผู้โดยสารในกรณีที่เที่ยวบินล่าช้าหรือถูกยกเลิก ปัจจุบัน
มีทุนที่ออกและเรียกชำระแล้ว จำนวน 1,017.78
ล้านบาท โดยบริษัทฯ ถือหุ้นร้อยละ 30 เป็นเงินลงทุน 305.33 ล้านบาท
ซึ่งคิดมูลค่าปัจจุบันตามวิธีส่วนได้เสีย เป็นจำนวนเงิน 192.95 ล้านบาท

ผลการดำเนินงานของบริษัท โรงแรมท่าอากาศยานสุวรรณภูมิ จำกัด ประจำปีสิ้นสุดวันที่ 30
กันยายน 2551
ขาดทุนสุทธิ 91.41 ล้านบาท

บริษัท สายการบินนกแอร์ จำกัด

บริษัท สายการบินนกแอร์ จำกัด ประกอบกิจการธุรกิจการบินต้นทุนต่ำ (Low Cost Carrier)
หรือสายการบินราคาประหยัด ทั้งภายในประเทศและภูมิภาคเอเชียภายใต้ชื่อ สายการบินนกแอร์
บริษัทฯ เข้าร่วมลงทุนจัดตั้งบริษัท สายการบิน
นกแอร์ จำกัด โดยมีวัตถุประสงค์หลักเพื่อสร้างเครือข่ายการบิน
และปกป้องธุรกิจการบินของประเทศจากการเข้ามาของสายการบินต่างชาติภายหลังการใช้นโยบายเปิดน่านฟ้าเสรี
(Open Sky Policy) ด้วยการลดต้นทุนในการดำเนินงาน เพิ่มฐาน
ผู้โดยสารที่มาใช้บริการในรูปแบบสายการบินราคาประหยัด ปัจจุบัน มีทุนที่ออกและเรียกชำระแล้ว
จำนวน 500
ล้านบาท โดยบริษัทฯ ถือหุ้นร้อยละ 39 เป็นเงินลงทุน 195 ล้านบาท
ซึ่งไม่มีมูลค่าปัจจุบันตามวิธีส่วนได้เสียคงเหลือ

ผลการดำเนินงานของบริษัท สายการบินนกแอร์ จำกัด ประจำปีสิ้นสุดวันที่ 31 ธันวาคม 2550
ขาดทุนสุทธิ 251.32 ล้านบาท

นอกจากการลงทุนในบริษัทย่อยและบริษัทร่วมดังกล่าวข้างต้น บริษัทฯ มีการลงทุนในบริษัทอื่นๆ
ที่มีสัดส่วนการถือหุ้นน้อยกว่าร้อยละ 10 ของทุนจดทะเบียนที่ชำระแล้ว ได้แก่

- บริษัท วิทยุการบินแห่งประเทศไทย จำกัด ประกอบกิจการด้านการจราจรทางอากาศ ณ
ท่าอากาศยาน เป็นกิจการที่ดำเนินงานแบบไม่หวังผลกำไร บริษัทฯ มีสัดส่วนการถือหุ้นร้อยละ 2.72
ของทุนที่ออกและชำระแล้ว 660 ล้านบาท
ณ 30 กันยายน 2551

-   บริษัท ขนส่งน้ำมันทางท่อ จำกัด
    ประกอบกิจการด้านเก็บรักษาและขนส่งน้ำมันอากาศยานทางระบบท่อส่งน้ำมันใต้พื้นดิน บริษัทฯ
    มีสัดส่วนการถือหุ้นร้อยละ 8.35 ของทุนที่ออกและชำระแล้ว 1,592 ล้านบาท

- บริษัท เทรดสยาม จำกัด ประกอบธุรกิจบริการแลกเปลี่ยนข้อมูลอิเล็กทรอนิกส์ (Electronic
Data Interchange Center Services) บริษัทฯ มีสัดส่วนการถือหุ้นร้อยละ 3.5
ของทุนที่ออกและชำระแล้ว 50 ล้านบาท

- บริษัท สหโรงแรมไทยและการท่องเที่ยว จำกัด ประกอบธุรกิจให้เช่าที่ดินอันเป็นที่ตั้งของโรงแรม
แกรนด์
ไฮแอท เอราวัณ กรุงเทพฯ ในปัจจุบัน บริษัทฯ มีสัดส่วนการถือหุ้นร้อยละ 1.25
ของทุนที่ออกและชำระแล้ว 140 ล้านบาท

โครงสร้างการถือหุ้นของบริษัท การบินไทย จำกัด (มหาชน)

ประเภทกิจการและลักษณะการดำเนินงานของบริษัทย่อยและบริษัทร่วม

ณ วันที่ 31 ธันวาคม 2551 บริษัทฯ ถือหุ้น ในบริษัทย่อยและบริษัทร่วม ตั้งแต่ร้อยละ 10 ขึ้นไป
ดังนี้

+-------------------------+-----------------+--------+--------+-------+
| ชื่อบริษัท                  | ประเภทธุรกิจ      | ชน     | ทุนจด   | สัดส่วน |
|                         |                 | ิดของหุ้น | ทะเบียน |       |
|                         |                 |        | ช      | กา    |
|                         |                 |        | ำระแล้ว | รถือหุ้น |
|                         |                 |        |        |       |
|                         |                 |        | (ล     | (%)   |
|                         |                 |        | ้านบาท) |       |
+=========================+=================+========+========+=======+
| บริษัท ไทย-อะมาดิอุส        | บร              | สามัญ   | 15.00  | 55.0  |
| เซาท์อีสต์เอเชีย จำกัด       | ิการด้านคอมพิวเตอร์ |        |        |       |
|                         | สำหรับการส       |        |        |       |
| 999/9                   | ำรองที่นั่งโดยสารแล |        |        |       |
| อาคา                    | ะบริการเดินทางอื่นๆ |        |        |       |
| รดิออฟฟิศเศสแอทเซ็นทรัลเวิลด์ | ให้กับตัวแทนจำหน่าย |        |        |       |
| ยูนิตที่ 3406-3412 ชั้นที่ 34   |                 |        |        |       |
| ถ. พระราม 1 แขวงปทุมวัน   |                 |        |        |       |
| เขตปทุมวัน กรุงเทพมหานคร   |                 |        |        |       |
| 10330                   |                 |        |        |       |
|                         |                 |        |        |       |
| โทรศัพท์ 0-2207-9090      |                 |        |        |       |
| โทรสาร 0-2207-9191      |                 |        |        |       |
+-------------------------+-----------------+--------+--------+-------+
| บริษัท ดอนเมือง            | โร              | สามัญ   | 120.00 | 40.0  |
| อินเตอร์เนชั่นแนล แอร์พอร์ต   | งแรมและร้านอาหาร |        |        |       |
| โฮเต็ล จำกัด              |                 |        |        |       |
|                         |                 |        |        |       |
| 333 หมู่ 10 ถนนเชิดวุฒากาศ  |                 |        |        |       |
| แขวงสีกัน                 |                 |        |        |       |
|                         |                 |        |        |       |
| เขตดอนเมือง กรุงเทพมหานคร |                 |        |        |       |
| 10210                   |                 |        |        |       |
|                         |                 |        |        |       |
| โทรศัพท์ 0-2566-1020-1    |                 |        |        |       |
| โทรสาร 0-2566-1941      |                 |        |        |       |
+-------------------------+-----------------+--------+--------+-------+
| บริษัท ครัวการบินภูเก็ต จำกัด  | ครัวการบิน        | สามัญ   | 100.00 | 30.0  |
|                         |                 |        |        |       |
| 10/3 หมู่ 6 ถนนสนามบิน     |                 |        |        |       |
| ตำบลไม้ขาว               |                 |        |        |       |
|                         |                 |        |        |       |
| อำเภอถลาง จังหวัดภูเก็ต     |                 |        |        |       |
| 83000                   |                 |        |        |       |
|                         |                 |        |        |       |
| โทรศัพท์ (076) 327-497,   |                 |        |        |       |
| (076) 327-500-6         |                 |        |        |       |
|                         |                 |        |        |       |
| โทรสาร (076) 327-123-4  |                 |        |        |       |
+-------------------------+-----------------+--------+--------+-------+
| บริษัท โรงแรมรอยัลออคิด     | โร              | สามัญ   | 937.50 | 24.0  |
| (ประเทศไทย) จำกัด        | งแรมและร้านอาหาร |        |        |       |
| (มหาชน)                 |                 |        |        |       |
|                         |                 |        |        |       |
| 2 ซอยกัปตันบุช ถนนเจริญกรุง  |                 |        |        |       |
| แขวงบางรัก               |                 |        |        |       |
|                         |                 |        |        |       |
| เขตบางรัก กรุงเทพมหานคร   |                 |        |        |       |
| 10500                   |                 |        |        |       |
|                         |                 |        |        |       |
| โทรศัพท์ 0-2266-0123      |                 |        |        |       |
| โทรสาร 0-2236-6656      |                 |        |        |       |
+-------------------------+-----------------+--------+--------+-------+
| บริษัท                    | คลัง             | สามัญ   | 510.00 | 22.59 |
| บริการเชื้อเพลิงการบินกรุงเทพ | เชื้อเพลิงและบริการ |        |        |       |
| จำกัด (มหาชน)            |                 |        |        |       |
|                         | เติมเชื้อ          |        |        |       |
| 171/2 หมู่ 10             | เพลิงให้แก่เครื่องบิน |        |        |       |
| ถนนวิภาวดีรังสิต แขวงสีกัน    |                 |        |        |       |
|                         |                 |        |        |       |
| เขตดอนเมือง กรุงเทพมหานคร |                 |        |        |       |
| 10210                   |                 |        |        |       |
|                         |                 |        |        |       |
| โทรศัพท์ 0-2565-3811-8    |                 |        |        |       |
| โทรสาร 0-2565-3825      |                 |        |        |       |
+-------------------------+-----------------+--------+--------+-------+
| บริษัท                    | โร              | สามัญ   | 1,     | 30.0  |
| โรงแรมท่าอากาศยานสุวรรณภูมิ | งแรมและร้านอาหาร |        | 017.78 |       |
| จำกัด                    |                 |        |        |       |
|                         |                 |        |        |       |
| 999                     |                 |        |        |       |
| อาคาร                   |                 |        |        |       |
| โรงแรมท่าอากาศยานสุวรรณภูมิ |                 |        |        |       |
|                         |                 |        |        |       |
| หมู่ 1 ตำบลหนองปรือ        |                 |        |        |       |
| อำเภอบางพลี              |                 |        |        |       |
|                         |                 |        |        |       |
| จังหวัดสมุทรปราการ 10540   |                 |        |        |       |
|                         |                 |        |        |       |
| โทรศัพท์ 0-2131-1111      |                 |        |        |       |
| โทรสาร 0-2131-1188      |                 |        |        |       |
+-------------------------+-----------------+--------+--------+-------+
| บริษัท สายการบินนกแอร์ จำกัด | บร              | สามัญ   | 500.00 | 39.0  |
|                         | ิการขนส่งทางอากาศ |        |        |       |
| 183 อาคารรัจนาการ ชั้น 17  |                 |        |        |       |
| ถนนสาทรใต้               |                 |        |        |       |
|                         |                 |        |        |       |
| แขวงยานนาวา เขตสาทร     |                 |        |        |       |
| กรุงเทพมหานคร 10120      |                 |        |        |       |
|                         |                 |        |        |       |
| โทรศัพท์ 0-2627-2000      |                 |        |        |       |
| โทรสาร 0-2286-9830      |                 |        |        |       |
+-------------------------+-----------------+--------+--------+-------+

หมายเหตุ : ข้อมูลสิ้นสุด 31 ธันวาคม 2551

2.3 โครงสร้างรายได้ของบริษัทฯ

รายได้จากการดำเนินงานของบริษัทฯ มีลักษณะดังนี้

1. รายได้ค่าบริการขนส่งผู้โดยสารและค่าระวางสำหรับน้ำหนักสัมภาระเกินพิกัด ได้แก่
รายได้จากผู้โดยสารใช้บริการในการเดินทาง
และค่าระวางสำหรับน้ำหนักสัมภาระเกินพิกัดในแต่ละเส้นทางของบริษัทฯ
(รวมรายได้จากการขนส่งแบบเช่า
เหมาลำ)

2. รายได้ค่าระวางขนส่งสินค้าตามน้ำหนัก ประเภท ขนาด และจุดหมายปลายทาง

3.  รายได้ค่าขนส่งไปรษณียภัณฑ์

4.  รายได้จากกิจการที่เกี่ยวเนื่องกับการขนส่งทางอากาศในลักษณะหน่วยธุรกิจ
    และกิจการที่สนับสนุนการขนส่ง

5.  รายได้จากการดำเนินงานของบริษัทย่อย

6.  รายได้อื่นๆ

+----------------------------------+-----+----+-----+-----+-----+----+
|                                  | ปี   |    | ปี   |     | ปี   |    |
|                                  | 2   |    | 2   |     | 2   |    |
|                                  | 551 |    | 550 |     | 549 |    |
|                                  |     |    |     |     |     |    |
|                                  | (ม. |    | (ม. |     | (ต  |    |
|                                  | ค.- |    | ค.- |     | .ค. |    |
|                                  | ธ.  |    | ธ.  |     | 4   |    |
|                                  | ค.) |    | ค.) |     | 8-ก |    |
|                                  |     |    |     |     | .ย. |    |
|                                  |     |    |     |     | 49) |    |
+==================================+=====+====+=====+=====+=====+====+
|                                  | ล้าน | ร  | ล้าน | ร้อ  | ล้าน | ร  |
|                                  | บาท | ้อย | บาท | ยละ | บาท | ้อย |
|                                  |     | ละ |     |     |     | ละ |
+----------------------------------+-----+----+-----+-----+-----+----+
| ราย                              |     |    |     |     |     |    |
| ได้จากกิจการขนส่งในเส้นทางบินในประเทศ |     |    |     |     |     |    |
+----------------------------------+-----+----+-----+-----+-----+----+
| การ                              | 16, | 7. | 13, | 6   | 12, | 6. |
| บริการขนส่งผู้โดยสารและค่าน้ำหนักส่วนเกิน | 080 | 94 | 434 | .72 | 030 | 59 |
+----------------------------------+-----+----+-----+-----+-----+----+
| การบริการขนส่งสินค้า                 | 376 | 0. | 392 | 0   | 397 | 0. |
|                                  |     | 15 |     | .19 |     | 22 |
+----------------------------------+-----+----+-----+-----+-----+----+
| การบริการขนส่งไปรษณียภัณฑ์            | 3   | -  | -   | -   | 8   | -  |
+----------------------------------+-----+----+-----+-----+-----+----+
| รายได้จากกิจการอื่นๆ ในประเทศ        |     |    |     |     |     |    |
+----------------------------------+-----+----+-----+-----+-----+----+
| กิจการที่เกี่ยวเนื่องโดยตรงกับการขนส่ง    | 7,  | 3. | 8,  | 4   | 7,  | 4. |
|                                  | 976 | 94 | 156 | .08 | 388 | 05 |
+----------------------------------+-----+----+-----+-----+-----+----+
| กิจการที่สนับสนุนการขนส่ง              | 692 | 0. | 787 | 0   | 772 | 0. |
|                                  |     | 34 |     | .39 |     | 42 |
+----------------------------------+-----+----+-----+-----+-----+----+
| ร                                | 25, | 1  | 22, | 11  | 20, | 1  |
| วมรายได้จากการดำเนินงานภายในประเทศ | 127 | 2. | 769 | .38 | 595 | 1. |
|                                  |     | 40 |     |     |     | 28 |
+----------------------------------+-----+----+-----+-----+-----+----+
| รายได้จา                          |     |    |     |     |     |    |
| กกิจการขนส่งในเส้นทางบินระหว่างประเทศ |     |    |     |     |     |    |
+----------------------------------+-----+----+-----+-----+-----+----+
| การ                              | 1   | 7  | 1   | 73  | 1   | 7  |
| บริการขนส่งผู้โดยสารและค่าน้ำหนักส่วนเกิน | 48, | 3. | 47, | .55 | 31, | 1. |
|                                  | 238 | 19 | 124 |     | 372 | 96 |
+----------------------------------+-----+----+-----+-----+-----+----+
| การบริการขนส่งสินค้า                 | 25, | 1  | 25, | 12  | 25, | 1  |
|                                  | 464 | 2. | 665 | .83 | 252 | 3. |
|                                  |     | 57 |     |     |     | 83 |
+----------------------------------+-----+----+-----+-----+-----+----+
| การบริการขนส่งไปรษณียภัณฑ์            | 911 | 0. | 978 | 0   | 1,  | 0. |
|                                  |     | 45 |     | .49 | 028 | 56 |
+----------------------------------+-----+----+-----+-----+-----+----+
| รว                               | 1   | 8  | 1   | 86  | 1   | 8  |
| มรายได้จากการดำเนินงานระหว่างประเทศ | 74, | 6. | 73, | .87 | 57, | 6. |
|                                  | 613 | 21 | 767 |     | 652 | 35 |
+----------------------------------+-----+----+-----+-----+-----+----+
| รายได้จากการดำเนินงานของบริษัทย่อย    | 378 | 0. | 373 | 0   | 360 | 0. |
|                                  |     | 19 |     | .19 |     | 20 |
| บริษัท ไทย-อะมาดิอุส เซาท์อีสต์เอเชีย    |     |    |     |     |     |    |
| จำกัด                             |     |    |     |     |     |    |
+----------------------------------+-----+----+-----+-----+-----+----+
| รวมรายได้จากการดำเนินงาน           | 2   | 9  | 1   | 98  | 1   | 9  |
|                                  | 00, | 8. | 96, | .44 | 78, | 7. |
|                                  | 118 | 80 | 909 |     | 607 | 83 |
+----------------------------------+-----+----+-----+-----+-----+----+
| รายได้อื่น                          |     |    |     |     |     |    |
+----------------------------------+-----+----+-----+-----+-----+----+
| ส่วนได้เสียในกำไรสุทธิของบริษัทร่วม      | (   | (0 | 101 | 0   | 256 | 0. |
|                                  | 65) | .0 |     | .05 |     | 14 |
|                                  |     | 3) |     |     |     |    |
+----------------------------------+-----+----+-----+-----+-----+----+
| ดอกเบี้ยรับ                         | 493 | 0. | 745 | 0   | 317 | 0. |
|                                  |     | 24 |     | .37 |     | 17 |
+----------------------------------+-----+----+-----+-----+-----+----+
| อื่นๆ                              | 1,  | 0. | 2,  | 1   | 3,  | 1. |
|                                  | 994 | 99 | 267 | .14 | 388 | 86 |
+----------------------------------+-----+----+-----+-----+-----+----+
| รวมรายได้อื่นๆ                      | 2,  | 1. | 3,  | 1   | 3,  | 2. |
|                                  | 422 | 20 | 113 | .56 | 961 | 17 |
+----------------------------------+-----+----+-----+-----+-----+----+
| รวมรายได้                         | 2   | 10 | 2   | 100 | 1   | 10 |
|                                  | 02, | 0. | 00, | .00 | 82, | 0. |
|                                  | 540 | 00 | 022 |     | 568 | 00 |
+----------------------------------+-----+----+-----+-----+-----+----+

เป้าหมายการดำเนินธุรกิจ

วิสัยทัศน์ (Vision)

“เป็นสายการบินที่ลูกค้าเลือกเป็นอันดับแรก ให้บริการที่ดีเลิศด้วยเสน่ห์ไทย” หรือ “The First
Choice Carrier with Touches of Thai”

ภารกิจ (Mission)

ภารกิจหลักของบริษัทฯ ประกอบด้วย ภารกิจต่อลูกค้า ผู้ถือหุ้น พนักงาน และสังคม ดังนี้

-   ลูกค้า (Customer) ให้บริการขนส่งทางอากาศอย่างครบวงจรทั้งภายในและระหว่างประเทศ
    โดยใส่ใจในเรื่อง
    ความปลอดภัย ความสะดวกสบาย และการบริการที่มีคุณภาพ
    เพื่อสร้างความเชื่อมั่นและความพึงพอใจต่อลูกค้า

-   ผู้ถือหุ้น (Shareholder) มีการกำกับดูแลกิจการที่ดีตามมาตรฐานสากล
    เพื่อสร้างมูลค่าเพิ่มระยะยาวให้แก่ผู้ถือหุ้น

-   พนักงาน (Employee) สร้างสภาพแวดล้อมในการทำงานและให้ผลตอบแทนที่เหมาะสม
    เพื่อจูงใจให้พนักงานเรียนรู้และทำงานอย่างเต็มศักยภาพ
    และภูมิใจที่เป็นส่วนร่วมในความสำเร็จของบริษัทฯ

-   สังคม (Social) มีความรับผิดชอบต่อสังคม ในฐานะเป็นสายการบินแห่งชาติ

คุณค่าหลัก (Core Value)

ให้บริการอย่างมีคุณภาพ ผสมผสานกับความสุภาพอ่อนโยน โอบอ้อมอารี
และยิ้มแย้มแจ่มใสตามวัฒนธรรมไทย อันจะนำไปสู่ความประทับใจของลูกค้า

เป้าหมาย

บริษัทฯ มีเป้าหมายเป็นสายการบินชั้นนำของโลกที่ลูกค้าเลือกใช้บริการเป็นอันดับแรก
โดยมุ่งมั่นพัฒนาผลิตภัณฑ์และบริการอย่างต่อเนื่องให้มีความทันสมัย สะดวกรวดเร็ว และมีคุณภาพ
พร้อมทั้งนำวัฒนธรรมแบบไทยมาผสมผสานในการให้บริการเพื่อสร้างประสบการณ์เดินทางที่ราบรื่นและประทับใจ
ซึ่งจะทำให้ลูกค้าเกิดความพึงพอใจสูงสุด และมีความผูกพันที่ยั่งยืนกับบริษัทฯ
ตลอดจนการพัฒนาบริษัทฯ ให้มีการเติบโตอย่างมั่นคง
สามารถสร้างผลตอบแทนสูงสุดจากการลงทุนในธุรกิจต่างๆ ของบริษัทฯ
และมีการกำกับดูแลกิจการที่ดีตามมาตรฐานสากลเพื่อสร้างมูลค่าเพิ่มในระยะยาว

กลยุทธ์ในการดำเนินงาน

-   กลยุทธ์ด้านลูกค้า

บริษัทฯ กำหนดยุทธศาสตร์ในการเป็นสายการบินที่ให้บริการเป็นเลิศ
ด้วยเครือข่ายเส้นทางบินที่ครอบคลุมอย่างเต็ม
รูปแบบ (Ultimate Service Full Network Airline) บริษัทฯ
ได้กำหนดวัตถุประสงค์เชิงกลยุทธ์เพื่อให้บริการทุกจุดด้วยคุณภาพสูง
โดยมีความปลอดภัยในระดับมาตรฐานสากล (High Service Quality and Safety)
ด้วยการสร้างความพึงพอใจให้แก่ลูกค้า มีผลิตภัณฑ์อยู่ในระดับแข่งขันได้ (Competitive
Products) โดยมีเป้าหมายในการได้รับการจัดอันดับจากนิตยสารชั้นนำต่างๆ อยู่ในระดับสูง
รักษาฐานลูกค้าปัจจุบัน ด้วยการดูแลให้ลูกค้าพอใจต่อการใช้บริการหรือการทำธุรกิจกับบริษัทฯ
และเลือกใช้บริการของบริษัทฯ ในครั้งต่อไป (Customer Retention) เป็นต้น

-   กลยุทธ์ด้านการเงิน

    บริษัทฯ มุ่งเป็นองค์กรที่มีฐานะการเงินที่มั่นคง
    โดยมีวัตถุประสงค์เชิงกลยุทธ์ในการเพิ่มรายได้จากธุรกิจการบิน
    ซึ่งเป็นธุรกิจหลัก
    ควบคู่กับธุรกิจย่อยโดยจะขยายตัวในธุรกิจและตลาดที่มีศักยภาพในการทำกำไร
    เพิ่มประสิทธิภาพการบริหารจัดการค่าใช้จ่ายให้มีโครงสร้างต้นทุนที่เหมาะสม
    ปรับปรุงการบริหารจัดการทรัพย์สินให้มีการใช้งานอย่างคุ้มค่าและ
    เต็มศักยภาพ
    เพิ่มประสิทธิภาพการบริหารจัดการให้มีโครงสร้างเงินทุนที่เหมาะสมเพื่อความมั่นคงทางการเงิน

-   กลยุทธ์ด้านกระบวนการภายใน

    เสริมสร้างศักยภาพในการแข่งขัน
    ด้วยการปรับปรุงผลิตภัณฑ์และบริการให้ตรงกับความต้องการของลูกค้ากลุ่มเป้าหมาย
    ให้บริการด้วยความเป็นเลิศโดยการสร้างประสบการณ์การเดินทางที่ราบรื่นและประทับใจ
    (Smooth as Silk Travel Experience) ด้วยเสน่ห์ไทย (with Touches of Thai)
    เพิ่มความร่วมมือและการใช้ประโยชน์จากพันธมิตรธุรกิจ ทั้งจากพันธมิตรในกลุ่มสตาร์
    อัลไลแอนซ์ สายการบินคู่ค้า รวมทั้งพันธมิตรธุรกิจอื่น ๆ
    ปรับลดขั้นตอนที่ไม่จำเป็นโดยมุ่งเน้นผลลัพธ์มากกว่า
    ขั้นตอนการปฏิบัติ ได้ปรับปรุงการบริหารจัดการระบบเครือข่ายการบินของบริษัทฯ
    ให้มีประสิทธิภาพและทันการณ์
    และเพิ่มการใช้ประโยชน์จากเทคโนโลยีสารสนเทศและเทคโนโลยีการสื่อสาร

-   กลยุทธ์ด้านการเรียนรู้และการพัฒนา

    บริษัทฯ มุ่งเน้นการพัฒนาองค์กรให้มีความได้เปรียบในการแข่งขัน
    ปรับปรุงวัฒนธรรมการทำงาน
    ปรับโครงสร้างองค์กรให้เหมาะสมเพื่อให้การบริหารจัดการเป็นไปอย่างมีประสิทธิภาพ
    ปรับปรุงระบบและการบริหารจัดการบุคลากรและการสร้างสภาพแวดล้อมการทำงานที่จูงใจให้พนักงานเรียนรู้และทำงานอย่างเต็มศักยภาพ
    ด้วยความมุ่งมั่นและซื่อสัตย์สุจริต เน้นการทำงานเป็นทีม
    มีระบบการจัดการที่เชื่อมโยงเป้าหมายของงานกับการให้ผลตอบแทนอย่างเหมาะสม
    เสริมสร้างทักษะและความรู้ของพนักงานด้วยการพัฒนาพนักงานทุกระดับให้มีความรู้และศักยภาพอันหลากหลาย
    มีความสามารถ และเป็นแรงขับเคลื่อนให้ธุรกิจของบริษัทฯ เป็นไปตามเป้าหมาย
    รวมทั้งเป็นองค์กรที่มีส่วนร่วมรับผิดชอบต่อสังคมและสิ่งแวดล้อม

สำหรับแผนดำเนินงานเชิงกลยุทธ์ขององค์กรในปี 2552 นั้น บริษัทฯ
ให้ความสำคัญกับแผนการดำเนินงาน
ใน 3 ด้านหลัก ซึ่งประกอบด้วย ด้านลูกค้า ด้านการบริหารต้นทุน และด้านวัฒนธรรมองค์กร
โดยมีแนวทางการดำเนินงาน
ในแต่ละด้าน ดังนี้

-   ด้านลูกค้า เน้นการสร้างความพึงพอใจสูงสุดให้แก่ลูกค้า
    รักษาฐานลูกค้าเดิมและแสวงหาลูกค้าใหม่เพิ่มขึ้น
    พร้อมทั้งสร้างความผูกพันที่ยั่งยืนระหว่างลูกค้าและบริษัทฯ โดยการปรับปรุงผลิตภัณฑ์และบริการ
    สร้างความ
    แตกต่างที่โดดเด่นทางคุณภาพการให้บริการที่ประทับใจ
    ใช้ระบบเทคโนโลยีสารสนเทศและเทคโนโลยีสื่อสาร
    สมัยใหม่เข้ามาช่วยในการบริหารจัดการข้อมูลลูกค้าและการให้บริการ

-   ด้านการบริหารต้นทุน เน้นประสิทธิภาพในการบริหารต้นทุน
    โดยการปรับปรุงโครงสร้างต้นทุนและการบริหาร
    สินทรัพย์ พร้อมทั้งปรับรูปแบบขั้นตอนการทำงานให้ง่ายขึ้น
    และใช้ระบบเทคโนโลยีสารสนเทศให้เกิดประโยชน์
    สูงสุด พร้อมทั้งปรับปรุงการบริหารทรัพยากรบุคคล และเพิ่มประสิทธิภาพการดำเนินงาน

-   ด้านวัฒนธรรมองค์กร เน้นสร้างวัฒนธรรมองค์กรที่เอื้อต่อการแข่งขัน มุ่งเน้นลูกค้าเป็นสำคัญ
    (Customer Oriented Culture)
    โดยทำการฝึกอบรมและจัดกิจกรรมเพื่อกระตุ้นจิตสำนึกของการให้บริการแก่พนักงานอย่าง

  ต่อเนื่องเพื่อเสริมสร้างและตอกย้ำวัฒนธรรมของการบริการลูกค้าให้เข้าไปในจิตใจของพนักงานทุกระดับ
  ในขณะ

  เดียวกันก็ส่งเสริมให้เกิดวัฒนธรรมองค์กรที่เรียกว่า THAI Spirits (T: Teamwork, H:
  Happiness, A : Awakening
  I : Inspiration) เพื่อเสริมสร้างทัศนคติที่ดีในการทำงานกับผู้อื่น ด้วยความกระตือรือร้น
  และมุ่งมั่นใน
  การทำงานอย่างมีความสุข